CELEX: 22007D0087
Language: ro
Date: 2007-07-06 00:00:00
Title: Decizia nr. 87/2007 a Comitetului mixt al SEE din 6 iulie 2007 de modificare a anexei IX (Servicii financiare) la Acordul SEE

13.12.2007   
            
            
               RO
            
            
               Jurnalul Oficial al Uniunii Europene
            
            
               L 328/32
            
         DECIZIA NR. 87/2007 A COMITETULUI MIXT AL SEE
   din 6 iulie 2007
   de modificare a anexei IX (Servicii financiare) la Acordul SEE
   COMITETUL MIXT AL SEE,
   având în vedere Acordul privind Spaţiul Economic European, astfel cum a fost modificat prin Protocolul de adaptare a Acordului privind Spaţiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa IX la acord a fost modificată prin Decizia nr. 51/2007 a Comitetului mixt al SEE din 8 iunie 2007 (1).
            
         
               (2)
            
            
               Regulamentul (CE) nr. 1781/2006 al Parlamentului European şi al Consiliului din 15 noiembrie 2006 cu privire la informaţiile privind plătitorul care însoţesc transferurile de fonduri (2) trebuie încorporat în acord.
            
         
               (3)
            
            
               Articolul 9 alineatul (1) din Regulamentul (CE) nr. 1781/2006 se referă la acte care nu sunt încorporate în acord,
            
         DECIDE:
   Articolul 1
   După punctul 23c (Decizia 2006/891/CE a Comisiei) din anexa IX la acord se inserează următorul punct:
   
      
                  „23d.
               
               
                  
                     32006 R 1781: Regulamentul (CE) nr. 1781/2006 al Parlamentului European şi al Consiliului din 15 noiembrie 2006 cu privire la informaţiile privind plătitorul care însoţesc transferurile de fonduri (JO L 345, 8.12.2006, p. 1).
                  În sensul prezentului acord, dispoziţiile regulamentului se citesc cu următoarea adaptare:
                  În cazul statelor AELS, teza a doua din articolul 9 alineatul (1) se citeşte după cum urmează:
                  «În orice caz, furnizorul de servicii de plată al beneficiarului plăţii se conformează tuturor dispoziţiilor legale şi administrative aplicabile privind spălarea banilor şi finanţarea terorismului, în special Directivei 2005/60/CE şi tuturor măsurilor naţionale de punere în aplicare.»”
               
            
   Articolul 2
   Textele Regulamentului (CE) nr. 1781/2006 în limbile islandeză şi norvegiană, care urmează a fi publicate în suplimentul SEE al Jurnalului Oficial al Uniunii Europene, sunt autentice.
   Articolul 3
   Prezenta decizie intră în vigoare la 7 iulie 2007, cu condiţia să se fi efectuat toate notificările prevăzute la articolul 103 alineatul (1) din acord către Comitetul mixt al SEE (3).
   Articolul 4
   Prezenta decizie se publică în secţiunea SEE şi în suplimentul SEE ale Jurnalului Oficial al Uniunii Europene.
   
      Adoptată la Bruxelles, 6 iulie 2007.
      
         
            Pentru Comitetul mixt al SEE
         
         
            Preşedintele
         
         Stefán Haukur JÓHANNESSON
      
   
   
      (1)  JO L 266, 11.10.2007, p. 9.
   
      (2)  JO L 345, 8.12.2006, p. 1.
   
      (3)  Au fost semnalate obligaţii constituţionale.